stanford-oval/wikipedia huggingface dataset:
Martin Kuuskmann

Martin Kuuskmann (s. 21. huhtikuuta 1971 Tallinna) on virolainen fagotisti.
Kuuskmann aloitti fagotinsoiton opiskelun Virossa ja jatkoi opintojaan Yhdysvalloissa Vernon Readin, Rufus Olivierin, Stephen Maxymin sekä Frank Morellin johdolla. Hän sai musiikin kandidaatin arvon Manhattan School of Musicista vuonna 1997 ja musiikin maisterin arvon Yale School of Musicista vuonna 1998. Sittemmin Kuuskmann on itse opettanut Mannes College of Musicissa, Manhattan School of Musicissa, Lamont School of Musicissa ja mestarikursseilla sekä Pohjois-Amerikassa että Euroopassa.
Kuuskmannin ohjelmistossa keskeinen asema on ollut hänen aikansa musiikilla. Konserttoja häntä varten ovat säveltäneet Miguel Kertsman, Gregor Hübner, Christopher Theofanidis, Gene Pritsker, Charles Coleman, David Chesky, Eino Tamberg, Erkki-Sven Tüür ja Tõnu Kõrvits. Kuuskmann on tehnyt monia levytyksiä ja päässyt toistuvasti Grammy-ehdokkaaksi. Jazzin parissa hän on tehnyt yhteistyötä John Patituccin ja Joe Zawinulin kanssa.
Requiem (Alman kappale)

|  Requiem |
| --- | --- |

Kappaleen tiedot
Esittäjä(t):  Alma
Levy-yhtiö:  Warner Music France
Kesto:  3:00
Tyylilaji:  pop
Julkaistu:  13. tammikuuta 2017
Säveltäjä(t):  Nazim Khaled
Sanoittaja(t):  Nazim Khaled
Euroviisutiedot
Vuosi:  2017
Maa:  Ranska
Kieli:  ranska ja englanti
Sijoitus:  12.
Pisteet:  135
Sanat:  sanoitus
Video:  videolinkki
”Requiem” on ranskalaisen laulajan Alman esittämä kappale, jolla hän edusti Ranskaa Eurovision laulukilpailussa 2017. Kappaleen on säveltänyt ja sanoittanut Nazim Khaled. Alun perin kappale oli kokonaan ranskankielinen, mutta Eurovision loppukilpailua varten sanoitusta päätettiin muokata osin englanninkieliseksi. Samalla myös sovitukseen tehtiin muutoksia. Lopullinen versio kappaleesta julkaistiin 11. maaliskuuta 2017.
”Requiem” valittiin Ranskan edustuskappaleeksi 9. helmikuuta 2017. Hiukan myöhemmin kävi ilmi, että se oli esitetty pienelle yleisölle jo tammikuussa 2015, vaikka Eurovision sääntöjen mukaan edustuskappaleita ei olisi saanut julkaista kaupallisesti tai esittää julkisesti ennen syyskuun 2016 alkua. Säännön tarkoitus on asettaa kaikki kilpailijat tasapuoliseen asemaan. Siitä on kuitenkin joustettu aiemminkin tämänkaltaisissa tilanteissa, joissa kappaletta ei ole julkaistu kaupallisesti eikä esityksellä ole ollut merkittävää määrää katsojia.
Kappale kilpaili Euroviisujen finaalissa 13. toukokuuta, jossa se sai 135 pistettä ja saavutti sijan 12.
Alma esittämässä kappalettaan euroviisujen harjoituksissa.
Aiheesta muualla

Kappaleen ja artistin esittely Eurovision laulukilpailun verkkosivuilla (englanniksi)
Remigius Maria Paul Inchananiyil

Remigius Maria Paul Inchananiyil (s. 26. heinäkuuta 1961) on intialainen syyrialais-malabarilaiskatolinen piispa. Hänet vihittiin papiksi Thamarasserryn hiippakuntaan 12. joulukuuta 1987 ja nimitettiin sen johtoon 15. tammikuuta 2010. Piispaksi vihkiminen seurasi 8. huhtikuuta. Pääkonsekraattorina toimi George Valiamattam, jota avustivat Jacob Thoomkuzhy ja Paul Chittilapilly.
Gregory Rabassa

Gregory Rabassa (9. maaliskuuta 1922 Yonkers, New York – 13. kesäkuuta 2016 Branford, Connecticut) oli yhdysvaltalainen kirjallisuuden kääntäjä, joka käänsi espanjasta ja portugalista  englantiin. Hän opetti Queens Collegessa.
Elämä ja ura

Rabassa syntyi kuubalaiseen emigranttiperheeseen. Hän palveli toisessa maailmansodassa Yhdysvaltojen sotatiedustelun Office of Strategic Servicesin palveluksessa salakirjoittajana. Hän suoritti bachelor-tutkinnon Dartmouth Collegessa ja ilmoittautui jatko-opiskelijasta Columbian yliopistoon, jossa hän lopulta sai tohtorin arvon. Hän opetti Columbian yliopistossa runsaat kymmenen vuotta kunnes vastaanotti viran Queens Collegessa.
Hänen työskentelykieliään olivat pääasiassa espanja ja portugali. Hän käänsi englanniksi merkittävien latinalaisamerikkalaisten kirjailijoiden teoksia, kuten Julio Cortázar, Jorge Amado ja Gabriel García Márquez. Cortázarin neuvosta García Márquez odotti kolme vuotta, että Rabassan aikataulussa olisi tilaa kääntää englanniksi hänen teoksensa Sadan vuoden yksinäisyys. Myöhemmin hän totesi, että Rabassan käännös on parempi kuin hänen espanjankielinen alkuperäisteoksensa. Rabassan työtapa oli kääntää suoraan lukematta kirjaa etukäteen.
Rabassalla oli erityisen läheinen ja tuottelias työsuhde Cortázarin kanssa. Heille oli yhteistä intohimo jazziin ja sanaleikkeihin. Cortázarin romaanin Rayuela käännöksestä Rabassa sai National Book Awardin kääntäjänpalkinnon. Hän sai 2006 National Medal of Arts -palkinnon.
Hän kirjoitti kokemuksistaan kääntäjänä muistelmat If This Be Treason: Translation and Its Dyscontents, A Memoir.
Hän käänsi muun muassa seuraavien kirjailijoiden teoksia: Juan Benet, Jorge Franco, Julio Cortázar, Gabriel García Márquez, Clarice Lispector, Luis Rafael Sánchez, José Lezama Lima, Mario Vargas Llosa, Machado de Assis, António Lobo Antunes, Osman Lins ja Jorge Amado.
Aiheesta muualla

Profile: "A Translator's Long Journey, Page by Page" New York Times
PEN audio interview with Gregory Rabassa ja Edith Grossman (Arkistoitu – Internet Archive)
Grant Holt

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. huhtikuuta 1981
Syntymäpaikka: Carlisle, Iso-Britannia
Pelipaikka: hyökkääjä
Pituus: 183 cm
Seura
Seura: Hibernian FC
Junioriseurat
: Carlisle United
Seurat
| Vuodet | Seura | O | (M) |
| 1999 | Workington |  |  |
| 1999–2001 | Halifax Town | 6 | (0) |
| 2001 | → Sorrento (laina) |  |  |
| 2001 | → Barrow (laina) |  |  |
| 2001 | Sengkang Marine |  |  |
| 2001–2003 | Barrow |  |  |
| 2003–2004 | Sheffield Wednesday | 24 | (3) |
| 2004–2006 | Rochdale | 75 | (34) |
| 2006–2008 | Nottingham Forest | 96 | (21) |
| 2008 | → Blackpool (laina) | 4 | (0) |
| 2008–2009 | Shrewsbury Town | 43 | (20) |
| 2009–2013 | Norwich City | 154 | (68) |
| 2013– | Wigan Athletic | 16 | (2) |
| 2014 | → Aston Villa (laina) | 10 | (1) |
| 2014 | → Huddersfield Town (laina) | 15 | (2) |
| 2015–2016 | → Wolverhampton Wanderers (laina) | 4 | (0) |
| 2016 | → Rochdale (laina) | 13 | (2) |
| 2016– | Hibernian () |  |  |
 Seurajoukkueuran tilastot kattavat vain kansalliset sarjat, päivitetty 26. maaliskuuta 2016.
Grant Holt (s. 12. huhtikuuta 1981 Carlisle) on englantilainen jalkapalloilija, joka edustaa Skotlannin mestaruussarjassa pelaavaa Hiberniania. Molempijalkaisen Holtin pelipaikka on hyökkääjä.
Seurajoukkueura > Ura alasarjoissa

Carlislessä syntynyt Holt aloitti uransa paikallisessa Carlisle Unitedissa, mutta 18-vuotiaana 1999 hän siirtyi Workington A.F.C:hen. Hän ei pelannut Workingtonissa edes kokonaista vuotta, ennen kuin hänet myytiin kolmosdivisioonan Halifax Towniin. Kolmen Halifax-kauden aikana Holt oli lainalla Barrow A.F.C:ssä sekä australialaisessa Sorrento FC:ssä. 2001 hänet myytiin Singaporen liigaan Hougang United FC:hen. Singaporessa hän onnistui 12 kertaa maalinteossa 14 ottelussa. Vielä samana vuonna hän siirtyi vanhaan lainaseuraansa Barrowiin, nyt pysyvällä sopimuksella. Hän pysyi Barrow'ssa vuoteen 2003 asti, jolloin hän siirtyi Sheffield Wednesdayhin. 24:ssä Wednesdayn ottelussa Holt onnistui maalinteossa vain kolme kertaa ja yhden vuoden jälkeen, vuonna 2004 hänet myytiin Rochdaleen.
Rochdalessa vietetyn kolmen vuoden aikana hän pelasi 75 ottelua ja teki 34 maalia. Tämä oli ensimmäinen Holtin seura kotimaassa, jossa hän onnistui. Holt on myös itse todennut Rochdalessa pelaamien vuosien olleen hänen läpimurtonsa. Vuonna 2006 hän siirtyi entiseen suurseuraan Nottingham Forestiin. Forestissakin Holt pelasi kolme vuotta ja onnistui 96 pelaamassaan ottelussa 21 kertaa maalinteossa. Viimeisen Forest-vuotensa aikana hän kävi myös lainalla Blackpoolissa. 2008 hän siirtyi Shrewsburyyn 170 000 punnalla. Kahden Shrewsbury-vuoden aikana Holt teki 43 pelissä 20 maalia.
Seurajoukkueura > Nousu parrasvaloihin

Seuraavaksi, vuonna 2009 Holt siirtyi Englannin ykkösliigassa pelaavaan Norwich Cityyn. Paul Lambert nosti Grant Holtin joukkueen kapteeniksi aloitettuaan joukkueen päävalmentajana. Kaudeksi 2010- 11 Norwich nousi Englannin kakkostasolle mestaruussarjaan. Holt oli yksi joukkueensa tärkeimpiä pelaajia Norwichin nousussa ensimmäistä kertaa pitkään aikaan Englannin valioliigaan. Nyt alasarjoissa kolunnut Holt sai ensimmäisen näytönpaikkansa Valioliigassa ja moni uskoi, että Holt ei tee läpimurtoa Valioliigassa ja Norwich putoaa takaisin Mestaruussarjaan. Holt iski kuitenkin kauden aikana peräti 15 maalia ja hän sijoittui toiseksi Valioliigan kauden parhaan pelaajan äänestyksessä. Holt oli myös lähellä saada paikan Roy Hodgsonin valmentamaan Englannin maajoukkueeseen Euroopan-mestaruuskilpailuihin 2012. Holt pelasi Norwichissa aina vuoteen 2013, jolloin hän 154 ottelun ja 68 maalin jälkeen siirtyi 2013 Mestaruusarjan Wigan Athleticiin.
Hän pelasi Wiganissa 16 ottelua ja teki kaksi maalia, ennen kuin hänet tammikuussa 2014 lainattiin Valioliigan Aston Villaan. Lainasopimus kesti kauden loppuun, jonka jälkeen Holt palasi Wiganiin. Wiganista hän siirtyi syyskuussa 2014 syyskauden mittaiselle lainalle Mestaruussarjan Huddersfield Towniin, jossa Holt teki 15 pelissä kaksi osumaa. Joulukuussa 2014 hän palasi takaisin Wiganiin. Holt pelasi myös lainasopimuksella Wolverhamptonissa. Helmikuussa 2016 Grant Holt kirjoitti kauden loppuun saakka kestävän sopimuksen Rochdalen kanssa. Sopimuksen loputtua hän kirjoitti yhden vuoden mittaisen sopimuksen Hibernianin kanssa kesäkuussa 2016.
Käännös suomeksi
Remind Me to Forget

| ”Remind Me to Forget” Kygo ft>  Miguel |
| --- | --- | --- |

Singlen tiedot
 Albumilta: Kids in Love
 Julkaistu: 16. maaliskuuta 2018
 Formaatti: digitaalinen lataus
 Tuottaja(t): Kygo
 Tyylilaji: elektroninen, trooppinen house, R&B
 Kesto: 03.37
 Levy-yhtiö: Sony, Ultra, RCA
Kygon muut singlet
| ”Stranger Things” 2018 | ”Remind Me to Forget” 2018 | ”Born to Be Yours” 2018 |
Miguelin muut julkaisut
| ”Told You So” 2017 | ”Remind Me to Forget” 2018 | ”Come Through and Chill” 2018 |
Remind Me to Forget on norjalaisen DJ-tuottaja Kygon musiikkikappale, jolla vierailee yhdysvaltalaislaulaja Miguel. Se julkaistiin Kygon toisen, Kids in Love-studioalbumin kolmantena ja viimeisenä singlenä 16. maaliskuuta 2018. Kappaleen ovat sanoittaneet David Phelan, Alex Oriet sekä Phil Plested ja sen tuotannosta vastasi Kygo. Kappaleelle on toteutettu myös musiikkivideo, joka julkaistiin Kygon YouTube-kanavalla 6. toukokuuta 2018. Videolla nähdään Miguel huoneessa jossa seinät, tuolit ja muut huonekalut tuhoutuvat palasiksi hänen ympärillä.
"Remind Me to Forget" oli kaupallisesti kansainvälinen menestys, sen päästyä singlelistan viiden parhaan joukkoon Belgiassa (Vallonia), Itävallassa, Norjassa, Ruotsissa ja Sveitsissä sekä kahdenkymmenen parhaan joukkoon Alankomaissa, Australiassa, Belgiassa (Flanderi), Ranskassa, Saksassa, Slovakiassa, Tšekissä ja Unkarissa. Kappale on myynyt Australiassa ja Kanadassa kaksinkertaista platinaa. Kygo ja Miguel ovat esittäneet kappaleen livenä The Tonight Show Starring Jimmy Fallonissa 14. toukokuuta 2018.
Käännös suomeksi
Grant Hill

| Grant Hill |
| --- | --- |

Henkilötiedot
Koko nimi:  Grant Henry Hill
Syntynyt: 5. lokakuuta 1972 (ikä 52) Dallas, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  203 cm
Paino:  102 kg
Nyk. joukkue:   Los Angeles Clippers
Sarja:  NBA
NBA-varaus:  3. varaus 1994 (Detroit Pistons)
Pelaajaura
Yliopistojoukkueet
1990–1994:   Duken yliopisto
Seurajoukkueet
1994–2000 2000–2007 2007–2012 2012–2013:   Detroit Pistons  Orlando Magic  Phoenix Suns  Los Angeles Clippers
Maajoukkueet
1991–1996:   Yhdysvallat
Aiheesta muualla
www.granthill.com
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Atlanta 1996 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Havanna 1991 |  |  |
Grant Henry Hill (s. 5. lokakuuta 1972 Dallas) on yhdysvaltalainen aktiiviuransa lopettanut koripalloilija.
Ura

Hill pelasi yliopistokoripalloa Duken yliopistossa vuosina 1990–1994 ja voitti joukkueen paidassa kaksi NCAA-mestaruutta. Hän osallistui NBA:n vuoden 1994 varaustilaisuuteen, jossa Detroit Pistons varasi hänet kolmantena pelaajana. Hill edusti seuraa NBA:ssa ensimmäiset kuusi kauttaan. Tulokaskaudellaan hänet valittiin vuoden tulokkaaksi. Kausi 1999–2000 oli tilastollisesti hänen parhaansa NBA:ssa, sillä hän teki 25,8 pistettä ottelua kohden. Elokuussa 2000 Hill myytiin Orlando Magicille, jolloin Pistons sai vaihdossa Chucky Atkinsin ja Ben Wallacen. Hän edusti seuraa vuoteen 2007 asti, jonka jälkeen hän siirtyi Phoenix Sunsiin. Vuonna 2012, viiden Sunsissa pelatun kauden jälkeen, hän teki vapaana pelaajana sopimuksen Los Angeles Clippersin kanssa. Clippers-kauden jälkeen Hill ilmoitti lopettavansa uransa. Muutama päivä myöhemmin myös Jason Kidd, jonka kanssa Hill oli jakanut vuoden tulokkaan palkintonsa vuonna 1995, ilmoitti koripalloilijanuransa loppuvan.
Hill valittiin urallaan kerran NBA:n ensimmäiseen tähdistökentälliseen, vuonna 1997, ja neljästi toiseen tähdistökentälliseen, vuosina 1996 ja 1998–2000. Hän pelasi myös seitsemänä vuonna NBA:n tähdistöottelussa.
Hill edusti maataan Atlantan olympialaisissa vuonna 1996.
Aiheesta muualla

NBA:n pelaajaprofiili (englanniksi)
Yhdysvaltain joukkue – Kesäolympialaiset 1996
4 Barkley |
5 Hill |
6 Hardaway |
7 Robinson |
8 Pippen |
9 Richmond |
10 Miller |
11 Malone |
12 Stockton |
13 O’Neal |
14 Payton |
15 Olajuwon |
Valmentaja Wilkens
Madjer

| Mitalit | Mitalit | Mitalit |  |
| --- | --- | --- | --- |
|  Madjer potkaisee palloa vuoden 2006 MM-kilpailuissa |  Madjer potkaisee palloa vuoden 2006 MM-kilpailuissa |  Madjer potkaisee palloa vuoden 2006 MM-kilpailuissa |  |
Maa:  Portugali
Miesten beachfutis
| MM-kilpailut  | MM-kilpailut  | MM-kilpailut  |  |
|  Kultaa | Bahia 2001 |  |  |
|  Kultaa | Espinho 2015 |  |  |
|  Hopeaa | Rio de Janeiro 1999 |  |  |
|  Hopeaa | São Paulo 2002 |  |  |
|  Hopeaa | Rio de Janeiro 2005 |  |  |
|  Pronssia | Rio de Janeiro 2003 |  |  |
|  Pronssia | Rio de Janeiro 2004 |  |  |
|  Pronssia | Marseille 2008 |  |  |
|  Pronssia | Dubai 2009 |  |  |
|  Pronssia | Ravenna 2011 |  |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 |  |  |
João Víctor Saraiva (s. 22. tammikuuta 1977 Luanda, Angola), tunnetaan paremmin nimellä Madjer, on angolalaissyntyinen portugalilainen beachfutispelaaja, joka edustaa dubailaista Al-Ahlia ja Portugalin beachfutismaajoukkuetta.
Ura

Hän on kuulunut vuodesta 1998 Portugalin beachfutismaajoukkueeseen, jonka riveissä hän on voittanut beachfutiksen MM-kultaa vuosina 2001 ja 2015. Vuoden 2015 kilpailuissa hän oli turnauksen kolmanneksi paras pelaaja ja toiseksi paras maalintekijä. Näin hänet palkittiin Bronze Ballilla ja Silver Shoella.
Lisäksi Madjer on saavuttanut kaksi MM-hopeaa vuosilta 2002 ja 2005 sekä viisi MM-pronssia vuosilta 2003, 2004, 2008, 2009 ja 2011. Hänet on palkittu MM-kisoissa kaksi kertaa parhaan pelaajan palkinnolla (Golden Ball) ja hän on voittanut maalikuninkuuden viisi kertaa (Golden Shoe). Vuoden 2015 Euroopan kisoista Bakusta Madjer saavutti pronssia Portugalin kanssa.
Madjer on edustanut urallaan kahdeksaa seuraa, jonka riveissä hän on saavuttanut monia liigamestaruuksia. Madjeria pidetään yleisesti yhtenä maailman parhaista beachfutispelaajista. Hänen erikoisuuksiaan ovat loistavat akrobaattiset potkut, kuten volleyt ja saksipotkut. Hyökkääjän pelipaikalla pelaava Madjer on 194 senttimetriä pitkä.
Hänen taiteilijanimensä Madjer tulee hänen ihailemansa takavuosien algerialaisjalkapalloilijan Rabah Madjerin mukaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Remillard

Remillard on aavekaupunki Alamedan piirikunnassa Kaliforniassa. Se sijaitsee n. 8 kilometrin päässä Livermoresta. Kaupungin korkeus merenpinnasta on 113 metriä.
Käännös suomeksi
Ratner-ilmiö

Ratner-ilmiö on viittaus liikemies Gerald Ratnerin puheeseen ja sen aiheuttamaan vaikutukseen yhtiön menestykseen. Ratner sanoi puheessaan:
»We also do cut-glass sherry decanters complete with six glasses on a silver-plated tray that your butler can serve you drinks on, all for £4.95. People say, 'How can you sell this for such a low price?' I say, because it's total crap.»
Ratnerin lausahdus viittaa ihmettelyyn, miten astiat ovat niin halpoja ja hänen vastaukseensa niiden olevan surkeita.
Lisäksi:
»"cheaper than an M&S prawn sandwich but probably wouldn't last as long".»
Lausahdus viittaa halvempaan hintaan kuin leivällä, mutta eivät kestä yhtä pitkään.
Puheen jälkeen Ratner Groupin osakkeiden arvo putosi 500 miljoonaa puntaa ja vuoden 1991 lopussa osakkeen arvo oli laskenut 80 prosenttia. Yhtiö väitti kuluttajien tottumuksen muuttuneen ja syytti laskusuhdannetta. Yhtiö sulki yli 300 liikettä.
Käännös suomeksi
Kodak Instamatic

| Kodak Instamatic |
| --- | --- |

Tyyppi:  taskukamera
Filmi:  126 tai 110
Kodak Instamatic oli Kodakin vuodesta 1963 valmistama halpojen ja helppokäyttöisten kameroiden sarja. Se saavutti suurta menestystä ja tutustutti kokonaisen sukupolven valokuvaamiseen.
Kodak käytti Instamatic-nimeä myös joistakin Super 8 -videokameroista.
Historia > Ensimmäiset Instamaticit

Ensimmäiset Instamaticit tulivat myyntiin vuonna 1963. Ne olivat ensimmäisiä Kodakin 162-filmiä käyttäviä kameroita. Helposti vaihdettavassa filmikasetissa oli anto- ja ottopuola, filmin taustalevy sekä valotustaso. Kodak myi Instamatic-kasetissa alkuvaiheessa diafilmejään Kodachrome-X ja Ektachrome-X, värinegatiivifilmiä Kodacolor-X sekä mustavalkofilmiä Verichrome-Pan. Vuonna 1970 se ryhtyi pakkaamaan kasettiin myös nopeaa Tri-X-mustavalkofilmiä.
Instamatic-projektin pääsuunnittelija oli Dean M. Peterson, joka tuli 1980-luvulla tunnetuksi myös innovaatioistaan taskukameraselvennä. Ensimmäisenä Instamaticeista julkaistiin Instamatic 50, jonka tuli myyntiin Yhdistyneessä kuningaskunnassa helmikuussa 1963, noin kuukautta ennen Instamatic 100 -mallia. 100 oli ensimmäinen Yhdysvalloissa myyntiin tullut Instamatic. 100-mallissa oli istukka kertakäyttöisille salamalampuille, kaksi suljinaikaa (1/90 ja salamakuvausta varten 1/40 s), kiinteätarkenteinen (1,2 metristä äärettömään) objektiivi eikä lainkaan himmennintä..
Mallisto kasvoi pian 100/104 -perusmallin lisäksi 800/804 -mallilla, jossa oli muun muassa alumiinirunko, mittaetsin ja seleenivalomittari. (Mallimerkinnän viimeinen numero kertoi salamavalon tyypin: 0 tarkoitti sisäänrakennettua salamavaloa ja 4 ulkoista salamakuutiota.) Malliston huippumalli oli Instamatic Reflex SLR, jota valmistettiin Saksassa. Siinä käytettiin Retina S-mount -linssejä.
Historia > Kaupallinen menestys

Instamatic oli välitön menestys. Vuosien 1963 ja 1970 välillä valmistettiin yli 50 miljoonaa Instamaticia. Kodak antoi jopa huomattavan määrän Instamaticeja ilmaiseksi synnyttääkseen innostusta valokuvaamiseen ja samalla pysyvää kysyntää filmeilleen.
Monet muut kameravalmistajat, kuten Canon, Olympus, Minolta, Ricoh, Zeiss Ikon ja Rollei, yrittivät hyödyntää Instamaticin menestystä omilla 126-kameroillaan. Jotkin näistä olivat paljon kalliimpia ja ominaisuuksiltaan kehittyneempiä kuin Kodakin kamerat. Eräs tällainen kamera oli vuonna 1968 Rollei SL26, jossa oli vaihdettavia linssejä, objektiivin läpi mittaus ja mittaetsin ja joka maksoi 300 dollaria. Samana vuonna Kodak toi markkinoille oman 110-koon vaihto-objektiivisen kameransa Kodak Instamatic Reflex.
Kodakin kilpailija Agfa toi vuonna 1964 oman Rapid-pikakamerasarjansa, joka perustui kinofilmiin ja uudenlaisiin puolattomiin filmikasetteihin: tyhjä filmikasetti asetettiin toiseen ja täysi toiseen päähän kameraa, ja hammaspyörä veti filmiä kasetista toiseen. Suomessa Agfa-Gevaert myi sitä yhteiskampanjalla Coca-Cola-virvoitusjuoman kanssa, mistä aiheutui että sitä, Kodak Instamaticia ja muita helppoja näppäilykameroita alettiin kutsua ”cocacolakameroiksi”.
Vuonna 1966 tuli Kodakilta myyntiin uusia Instamatic X -malleja. Ne hyödynsivät uutta Magicube-salamavalokuutiota, jota Suomessa myytiin nimellä ”X-nelisalama”. Filminsiirron mukana kääntyvän kuution neljällä sivulla oli yhteensä neljä kertakäyttöistä salamalamppua, ja ne laukaisi yksi kerrallaan mekaanisesti toimiva pyrotekniikkalaukaisin.
Historia > Pocket Instamatic

Vuonna 1972 Kodak lanseerasi uutta 110-filmiä käyttäneen Pocket Instamatic -sarjan, jossa negatiivikoko oli 13×17 mm. Myös 110-filmirullat olivat helposti vaihdettavia ja lisäksi pienikokoisia, minkä ansiosta kameroista saatiin kompakteja. Malliston huipulla oli Pocket Instamatic 60. Siinä oli ruostumattomasta teräksestä tehty runko, mittaetsin ja automaattivalotus. Alle kolmen vuoden aikana valmistettiin yli 25 miljoonaa Pocket Instamaticia, ja 110-flmi säilytti suosionsa aina 1990-luvulle saakka.
Vuonna 1975 tuli markkinoille Kodak Tele-Instamatic 430, jossa oli kaksi vaihdettavaa polttoväliä, 25 mm normaali ja 42 mm tele.
Historia > 1970-luvulta 1980-luvun lopulle

Vuonna 1976 Instamatic X -sarja päivitettiin käyttämään uutta Flipflash-salamaa. Näiden kameroiden mallimerkintä muodostettiin lisäämällä F-kirjain vastaavan Magicube-mallin merkintään. Perusmalli X-15F oli viimeinen Yhdysvalloissa myyty Instamatic. Se pysyi myynnissä vuoteen 1988 saakka.
Aiheesta muualla

Kuvia tai muita tiedostoja aiheesta Kodak Instamatic Wikimedia Commonsissa
Instamatic 404
Perusmalli Pocket Instamatic 100.
Käännös suomeksi
Ratnapuran piirikunta

Ratnapuran piirikunta (sinhaliksi රත්නපුර දිස්ත්‍රික්කය, Ratnapura distrikkaya, tamiliksi இரத்தினபுரி மாவட்டம், Irattiṉapuri māvaṭṭam) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kegallen, Nuwara Eliyan ja Badullan piirikuntiin, idästä Moneragalan piirikuntaan, lännestä Colombon ja Kalutaran piirikuntiin ja etelästä Gallen, Mataran ja Hambantotan piirikuntiin.
Marina Markevitš

| Mitalit> Maa:   Valko-Venäjä.Naispaini.MM-kilpailut  | Mitalit> Maa:   Valko-Venäjä.Naispaini.MM-kilpailut  | Mitalit> Maa:   Valko-Venäjä.Naispaini.MM-kilpailut  | Maa:   Valko-Venäjä> Naispaini. |
| --- | --- | --- | --- |
|  Hopeaa | Tokio 2008 | 51 kg |  |
Marina Markevitš (s. 12. elokuuta 1986) on valkovenäläinen naispainija.
Markevitš saavutti MM-hopeaa Tokiosta vuonna 2008. Loppuottelussa hän hävisi japanilaiselle Hitomi Sakamotolle selätyksellä ajassa 0.53. Lisäksi Markevitšilla on yksi MM-kilpailuissa ja kaksi EM-kilpailuissa kertynyttä viidettä sijaa. Kadettien ja juniorien ikäluokista Markevitšilla on yhteensä viisi MM- tai EM-mitalia kirkkaimpana saavutuksenaan juniorien Euroopan mestaruus vuodelta 2006.
QEMU

| QEMU |
| --- | --- |
 ReactOS QEMUssa ajettuna.
Kehittäjä:  Fabrice Bellard
Kehityshistoria
Vakaa versio:  9.1.0 (4. syyskuuta 2024)
Tiedot
Ohjelmistotyyppi:  emulaattori, virtualisointi
Alusta:  Linux, macOS, Windows ja eräät Unix-alustat
Ohjelmointikielet:  C
Lisenssi:  BSD, GPL
Aiheesta muualla
Verkkosivusto
Versiohallinta
QEMU on hypervisor-virtualisointia ja emulointia tukeva ohjelmisto. Ohjelma tukee suoritinemulaatiota, jolloin eri suorittimelle käännettyä ohjelmaa voidaan ajaa eri suorittimella. Ohjelmalla voi myös ajaa toista käyttöjärjestelmää toisen alaisuudessa.
QEMU toteuttaa Kernel-based Virtual Machinen (KVM) tarvitseman käyttäjäavaruudessa sijaitsevan osan. QEMU tukee QXL ja SPICE ajureita näytögrafiikkaan. QEMUssa on työkalut levykuvan tekemiseen ja sen käyttöön emuloidun ohjaimen kautta virtuaalikoneissa.
Versiossa 2.11 tuki IA-64-suorittimille lopetetaan ja samalla lisätään tuki OpenRISC-suorittimien moniprosessoinnille.
Versiossa 7.0 on lisätty RISC-V KVM -tuki.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (englanniksi)
QEMU/Options (englanniksi)
Gala

Gala voi viitata:
Henkilöön

Gala Dalí, oik. Elena Ivanovna Diakonovna, Salvador Dalin puoliso
Gala, Gaïa, Numidian massyliesien muinainen hallitsija
Gala, italialainen laulaja